stanford-oval/wikipedia huggingface dataset:
מגפת הקורונה במלטה

| --- | --- |
 תקופת המגפה:  7 במרץ 2020 – הווה (4 שנים)
 במדינות או באזורים:  מלטה מלטה
 פתוגן:  נגיף ה-SARS-CoV-2
 מקור המגפה:  הרפובליקה העממית של סין ווהאן, סין
 מקרי מוות:  835‏
 מקרי הדבקה:  118,631‏   • 543 מהם חולים פעילים     • 4 מתוכם במצב קשה
 הבריאו:  117,253‏ רענון נתונים
  
 
מגפת הקורונה במלטה, התגלתה לראשונה ב-7 במרץ 2020, לאחר שנערה איטלקייה בת 12 נמצאה חיובית.
הילדה ומשפחתה הועברו לבידוד, כתוצאה מהחלטת משרד הבריאות המלטזי לבודד את כל מי שהגיע מאיטליה או ממדינה בה אחוז הנדבקים הוא גבוה.
לאחר מכן, גם הוריה נתגלו חיוביים ביחס לווירוס. מקרים נוספים נמצאו מאוחר יותר. נכון ל-26 במרץ 2020 ישנם במלטה כ-134 חולים, שניים מהם הבריאו.
האכיפה מתבצעת דרך אמצעים חוקיים וקנסות, עוצר וסגר עצמי של אנשים שהגיעו ממדינות עם אחוזי הדבקה גבוהים. על הממשלה המלטזית הועברה ביקורת על מחסור בהכנה מספקת לקראת ההתפרצות.
היסטוריה

ב-24 בינואר, העריך המפקח המלטזי על בריאות הציבור שקיים סיכוי קטן להתפרצות במדינה, מאחר שאין טיסות ישירות בין מלטה לסין.
כחודש לאחר מכן, ב-24 בפברואר, משרד הבריאות המלטזי הודיע על סריקת כל הנוסעים הנכנסים במצלמה תרמית. שתי מצלמות כאלו הותקנו בנמל התעופה הבינלאומי מלטה בולטה.
גם נוסעים שירדו בנמל מרסה (מלטה) (אנ') גם נבדקו. בבית החולים "מאטר דיי", כל החולים בעלי סימפטומים מקדימים נבדקו ל-COVID-19.
ב-25 בפברואר, משרד הבריאות במלטזי המליץ למטיילים הבאים מאיטליה לעבור לבידוד עצמי של 14 ימים, ולכל האזרחים המלטזים שלא לטוס ולהגיע למחוזות צפון איטליה.
עובדי נמל וספינות מלטזים התנגדו לפריקת מטענים איטלקיים, עד שיבדקו וינוקו על ידי הצוותים התברואתיים. איגוד המורים המלטזי המליץ שלא לבדוק שיעורי בית של תלמידים אשר לא מרגישים בטוב.
רבים ממקומות העבודה ביקשו מאנשי הצוות שלהם שביקרו באיטליה להישאר בבתיהם, וכן להימנע מכל ביקור לא הכרחי באיטליה.
כשהמגפה התקדמה בדרום איטליה עד פלרמו וסיציליה, רבים מהסופרמרקטים התרוקנו כתוצאה מקנייה מלווה בפאניקה.
ב-11 במרץ, הוחל איסור נסיעה לגרמניה, צרפת, ספרד, ספרד ושווייץ, בנוסף לאיסור הנסיעה לאיטליה. בנוסף, האיסור קבע שכל אדם החוזר מאחת מהמדינות הללו מחויב בבידוד. עבירה על החוק תגרור קנס של 1,000 אירו.
ב-16 במרץ, הממשלה המלטזית הודיעה על הנחיות חדשות: יסגרו כל המסעדות, הברים, הגימנסיות, המועדונים, בתי הקולנוע ומקומות מפגש לבינגו. הקנס על עברה על החוק עלה ל-3,000 יורו.
כמו כן, כל אזרחי מלטה אשר נמצאים מחוץ למלטה, נקראו לחזור למדינה באופן מיידי. כל התיירים הונחו לעזוב גם כן באופן מיידי. ב-19 במרץ ראש הממשלה הציג תוכנית סיוע בסך 2 מיליארד יורו, כולל סיוע מיוחד לתושבי האי גוזו.
ב-20 במרץ בלילה נכנס לתוקפו החוק שכל טיסות הנוסעים יבוטלו. משרד החוץ ויחסי אירופה קרא שיעזור לכל המלטזים לחזור לארצם. זאת ועוד, הבידוד ל-14 ימים יחול על כל אזרח או תייר שיגיע למלטה, לא משנה מהיכן הגיע.
מ-23 במרץ בשעה 8 בערב, נאסרו פתיחתם של כל החנויות שאינן הכרחיות: חנויות לממכר בגדים, תכשיטים, צעצועים, משחקי מחשב, ספרים, אלקטרוניקה, מספרות, מכוני יופי, מכוני קעקועים ועוד.
הותרו להיפתח: סופרמרקטים, מאפיות, מכולות, שירותי דואר, שירותי בריאות, תחבורה ציבורית ובנקים. פתיחה של מקום שאסור בפתיחה תגרור קנס של 3,000 יורו.
מקור ההדבקות במלטה

על פי הסטטיסטיקות, כ-9 חולים הגיעו מאיטליה, 3 מספרד, 2 מצרפת, 2 מבריטניה, 3 מנורווגיה, 1 מאירלנד, 1 מדרום אמריקה, והשאר הם מקרים מקומיים או לא ידועים.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Malta's first coronavirus cases are girl and parents, timesofmalta, ‏March 7, 2020
↑  David Hudson, Malta registers five new cases bringing total to 134, condition of man in ITU has improved, MaltaToday, ‏26 במרץ 2020 (באנגלית)
↑  Claudia Calleja and Sarah Carabott, Malta exposure ‘low’ as deadly virus spreads, timesofmalta, ‏January 24, 2020
↑  Matthew Agius, Coronavirus: Teachers’ union does not want to mark sick students’ homework, maltatoday, ‏25 February 2020
↑  Gordon Watson, Coronavirus: Deloitte Malta asks staff returning from Italy to work from home, timesofmalta, ‏February 25, 2020
↑  David Hudson, Facebook panic on coronavirus sparks frenzied shopping sprees, maltatoday, ‏25 February 2020,
↑  Travel banned from another four countries, €1,000 fine if quarantine ignored, timesofmalta, ‏March 11, 2020
↑  Tim Diacono, A Full List Of All The Stores And Services Impacted By Malta’s New Restrictions, lovinmalta, ‏March 22, 2020
לקסיקון מפה: הציפורים

|  מידע כללי |
| --- | --- |
 מאת:  לארס סוונסון, קיליאן מולארני, פיטר ג' גרנט, דן צטרסטרום 
 איורים:  קיליאן מולארני, דן צטרסטרום 
 שפת המקור:  שוודית (תחת השם Fågelguiden)
 נושא:  אורניתולוגיה, צפרות
 הוצאה
 הוצאה:  Bonnierförlagens Press
 תאריך הוצאה:  1999
 מספר עמודים:  400
 הוצאה בעברית
 הוצאה:  הוצאת מפה
 תאריך:  2003
 תרגום:  תורגם בידי: עדי גנץ, ברק גרניט ,ניר ספיר ,גדעון ויואב פרלמן נערך בידי: דן אלון, אבי ארבל, יוסי לשם
 מספר עמודים:  408
 קישורים חיצוניים
 מסת"ב:  מסת"ב 965-7184-54-1
 הספרייה הלאומית:  990023390020205171
 
לקסיקון מפה: הציפורים (שם מלא: הציפורים: המדריך השלם לציפורי אירופה וישראל) הוא מגדיר לציפורים של אירופה, צפון אפריקה, והמזרח התיכון.
הוצאה

מחבריו הם לארס סוונסון, קיליאן מולארני, דן צטרסטרום ופיטר ג' גרנט, והוא מאויר על ידי קיליאן מולארני ודן צטרסטרום (מלבד לשני עמודים של ציפורי שיר מזדמנות מצפון אמריקה שתרם לארי מקווין במהדורה הראשונה). הוא תואר כ"ללא ספק מדריך השטח הטוב ביותר שהופק אי פעם", ו"ספר הציפורים הגדול האחרון של המאה ה-20".
הוא פורסם במקור בשוודית ובדנית ב-1999, ובגרסה המוכרת יותר שלו באנגלית (Collins Bird Guide) מאוחר יותר באותה שנה בכריכה קשה, ולאחר מכן גם בכריכה רכה. בנוסף יצאה מהדורה אנגלית בפורמט גדול, כמו גם מהדורה גרמנית והולנדית. המהדורה הראשונה תורגמה ל-14 שפות, כולל עברית, ספרדית, פורטוגזית, צרפתית, הולנדית וגרמנית. מהדורה שנייה, מתוקנת ומורחבת, יצאה לאור בינואר 2010. סדרת עדכונים ותיקונים בוצעו בשנת 2015, ללא שינוי במספר המהדורה. מהדורה שלישית יצאה לאור בשנת 2022.
הכריכה של המהדורה הראשונה באנגלית, בכל הפורמטים, מתארת תנשמת לבנה. במהדורה השנייה, היא הוחלפה על ידי שחפית הקוטב. הגרסה השוודית המקורית של המהדורה השלישית מציגה כחול-חזה, בעוד שהגרסה האנגלית מציגה סנונית רפתות. בכריכת הגרסה העברית מוצגת לילית מדבר.
הוצאה > המהדורה העברית

המהדורה העברית של המגדיר יצאה לאור תחת הוצאת מפה ב-2003, בשיתוף פעולה של החברה להגנת הטבע, מרכז הצפרות הישראלי והמרכז הבינלאומי לחקר נדידת הציפורים בלטרון. העריכה המדעית נעשתה בידי דן אלון, אבי ארבל, ויוסי לשם; את מלאכת התרגום ביצעו עדי גנץ, ברק גרניט, ניר ספיר, גדעון פרלמן, ואחיו יואב פרלמן. בגרסה זו כל מין שנצפה בארץ סומן בכוכבית כחולה ונוסף לו תיאור סטטוס בישראל. לכל המינים המופיעים בספר הוענק שם עברי בהסתמך על מקורות קודמים, או בהיעדרם על ידי תרגום של השם המדעי או האנגלי. הספר הוקדש לזכרו של סרן ערן שמיר, סגן מפקד סיירת צנחנים שנפל בלבנון במבצע מרכבות האלים בט' באייר תשנ"ז (15.05.1997) והיה חובב מושבע של ציפורים וטבע.
לא יצאו גרסאות עבריות מעודכנות בהתאם למהדורה השנייה או השלישית, ובשל כך המגדיר לא מעודכן בשינויים טקסונומיים או בשינויים בתפוצת המינים שהתרחשו מאז הוצאת המהדורה הראשונה. דוגמה לכך ניתן לראות במין דאה שחורת-כתף, שבעת הוצאת המגדיר בעברית הייתה מזדמנת נדירה ביותר בישראל, אך מאז התפשטה וכיום אף נחשבת לנפוצה מסדרת דורסי היום בארץ.
הוצאה > אפליקציה

המגדיר במהדורתו באנגלית זמין גם כאפליקציה בתשלום, עבור מכשירי אייפון ואנדרואיד. האפליקציה כוללת את כל הטקסט והתמונות מהמהדורה המודפסת, ובנוסף גם הקלטות אודיו.
תוכן הספר

המגדיר מתחיל בפרק מבוא, שלאחריו תוכן הספר העיקרי; המכיל טקסט לכל מין שמפרט את מגוון המופעים והניצויים השונים, את גודלה של הציפור, מקום החיות שלה, תפוצתה, מאפייני הזיהוי והקולות האופייניים לה. את רוב המינים מלווה מפת תפוצה צבעונית קטנה המציגה את אזורי הקינון, החריפה, והנדידה.
כל הגרסאות מכסות את אירופה, האיים של צפון האוקיינוס האטלנטי, חלק נרחב מצפון אפריקה ואת המזרח התיכון. רוב המינים המתוארים בחלקו העיקרי של המגדיר הם מינים יציבים, חורפים או נודדים בתחום התפוצה המתואר, אם כי מוצגים גם כמה מזדמנים. ישנם פרקים נוספים בסוף המגדיר המציגים תיאור קצר של מזדמנים נדירים ומינים שהופצו בידי אדם או פליטי שבי.
הערות שוליים

↑  Mullarney, Killian; Svensson, Lars; Zetterstrom, Dan; Grant, Peter (1999). Collins Bird Guide. Collins. ISBN 0-00-219728-6.
↑  Golley, Mark (1999). "Book review: Collins bird guide". Birding World. 12 (6): 254–5.
↑  Svensson, Lars; Grant, Peter; Mullarney, Killian; Zetterstrom, Dan (1999). Fågelguiden : Europas och Medelhavsområdets Fåglar i Fält. Bonnier. ISBN 978-91-34-51038-8.
↑  Svensson, Lars; Grant, Peter; Mullarney, Killian; Zetterstrom, Dan (1999). Fugle i felten: Feltbestemmelse af fugle i Europa og Middelhavsområdet. L&R Fakta. ISBN 87-614-0107-2.
↑  Svensson, Lars (1999). "The birth of a new field guide". Birding World. 12 (2): 78–80.
↑  ANWB Vogelgids van Europa, second edition. ANWB. 2010. p. 448. ISBN 9789018030803. אורכב מ-המקור ב-24 באוקטובר 2012. נבדק ב-7 ביוני 2013. {{cite book}}:  (עזרה)
↑  "Collins Bird Guide, second edition". HarperCollins. אורכב מ-המקור ב-27 בספטמבר 2011. נבדק ב-23 בנובמבר 2009. {{cite web}}:  (עזרה)
↑  "Collins Bird Guide updated, but did anyone know?". www.rarebirdalert.co.uk. נבדק ב-2 בפברואר 2018. {{cite web}}:  (עזרה)
↑  "Collins Bird Guide: The Most Complete Guide to the Birds of Britain and Europe". www.nhbs.com (באנגלית). נבדק ב-2022-12-18.
↑  הציפורים : המדריך השלם לציפורי אירופה וישראל, באתר הספריה הלאומית
↑  "Collins Bird Guide app - BirdGuides". www.birdguides.com (באנגלית). נבדק ב-2 בפברואר 2018. {{cite web}}:  (עזרה)
1 2  Kehoe, Chris (בפברואר 2018). "Collins Bid Guide app for Android". British Birds. 111 (2): 114–116. {{cite journal}}:  (עזרה)
מטה גרטלנד

| --- | --- |
אין תמונה חופשית
 לידה:  1969 (בת 55 בערך) נורווגיה סנדס, נורווגיה
 מדינה:  נורווגיה 
 כינוי:  ג'ט מד
 השתייכות:   חיל האוויר המלכותי הנורווגי
 תקופת הפעילות:  מ-1991
 דרגה:   קפטן
 
מטה גרטלנד (בנורווגית: Mette Grøtteland;‏ נולדה ב-1969) היא קפטן בחיל האוויר המלכותי הנורווגי והאשה הראשונה בנורווגיה שהפכה לטייסת קרבית.
ביוגרפיה

גרטלנד נולדה בסנדס ב-1969, וב-1991 התגייסה לחיל האוויר המלכותי הנורווגי. היא עברה הכשרה בארצות הברית, חזרה לנורווגיה ב-3 במרץ 1992 והפכה לטייסת הקרב הראשונה בהיסטוריה הנורווגית. היא שובצה בתחילה בטייסת 332 והטיסה מטוסי נורת'רופ F-5 וג'נרל דיינמיקס F-16 פייטינג פלקון. בתחילת 1993 היא הועברה לטייסת 331. בשנת 2006 עברה הסבה מקצועית והחלה להטיס מסוקים והועברה לטייסת המסוקים 330. היא אחת משלוש טייסות המסוקים היחידות בנורווגיה.
מוריס פרחי

| --- | --- |
אין תמונה חופשית
 לידה:  5 ביולי 1935 אנקרה, טורקיה 
 פטירה:  5 במרץ 2019 (בגיל 83) 
 שם לידה:  Musa Farhi 
 מדינה:  טורקיה 
 מקום לימודים:  האקדמיה המלכותית לאמנות הדרמה, מכללת רוברט 
 שפות היצירה:  טורקית 
 פרסים והוקרה:  חבר במסדר האימפריה הבריטית  עמית החברה המלכותית לספרות 
 
מוריס פרחי (באנגלית: Moris Farhi;‏ 5 ביולי 1935 – 5 במרץ 2019) היה סופר בריטי ממוצא יהודי-טורקי.
ביוגרפיה

פרחי נולד למשפחה יהודית ספרדית באנקרה, טורקיה, בשנת 1935. הוא סיים את לימודיו בבית הספר התיכון הפרטי רוברט קולג' באיסטנבול בשנת 1954 והגיע לבריטניה באותה שנה. למד ב אקדמיה המלכותית לאמנות הדרמה, סיים את לימודיו בשנת 1956 והתיישב בלונדון. אחרי קריירה קצרה כשחקן, הוא החל לכתוב. הוא כתב כמה רומנים, בהם ילדי הקשת ומסע דרך השממה. שיריו הופיעו בפרסומים רבים בבריטניה, בארצות הברית ובאירופה ובאנתולוגיה של משוררים יהודים מהמאה העשרים, "קולות בתוך התיבה" (1979). פרחי גם פרסם סיפורים קצרים באנתולוגיות ובמגזינים בבריטניה, בארצות הברית ופולין. כתב תסריטי טלוויזיה רבים. עבודותיו של פרחי תורגמו לערבית, הולנדית, צרפתית, גליציאנית, גרמנית, יוונית, עברית, איטלקית, פולנית, רומנית וטורקית. הוא תרם חלק מהספרייה האישית שלו, המורכבת מ-19,000 ספרים, לאוניברסיטת בואזיצ'י.
מספריו בעברית

ילדי הקשת בענן, תרגום מאנגלית בועז וייס, ספריית מעריב, הד ארצי הוצאה לאור, 2001.
טורקי צעיר, תרגום מאנגלית יפתח הלרמן-כרמל, הוצאת כרמל, 2010.
הערות שוליים

↑  אהוד בן עזר, הצוענים, אידיאליזציה, באתר הארץ, 11 במאי 2001
↑  בני ציפר, יומן !  רומאן שמח, באתר הארץ, 19 במרץ 2010
צבי בראל, הספרים המומלצים לשבוע הספר - הטורקים הצעירים, באתר הארץ, 2 ביוני 2010
| --- | --- |
בקרת זהויות :  NLI: 987007261052005171  PLWABN: 9810631171905606  BnF: cb151112408 (data)  GND: 1020815124  ISNI: 0000 0001 2137 6072  LCCN: n82137985  MusicBrainz: a0e8bd15-bc68-4600-b764-d54aa13a8751  NTA: 070604592  SUDOC: 111985226  VIAF: 66763836   WorldCat (עם VIAF): 66763836 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מגפת הקורונה במקדוניה הצפונית

| --- | --- |
 תקופת המגפה:  פברואר 2020 – הווה (כ־4 שנים)
 במדינות או באזורים:  מקדוניה הצפונית מקדוניה הצפונית
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  9,677 ‏
 מקרי הדבקה:  348,281‏   • 1,536 מהם חולים פעילים
 הבריאו:  337,068 ‏ רענון נתונים
 קואורדינטות:  41°39′00″N 21°43′00″E﻿ / ﻿41.65°N 21.716669444444°E﻿ / 41.65; 21.716669444444
  
 
מגפת הקורונה, בה חלו רבים במחלת נגיף הקורונה במקדוניה הצפונית, התפשטה אל המדינה בסוף פברואר 2020.
התפשטות המגפה

ב-26 בפברואר הודיעה מקדוניה הצפונית על מקרה ראשון של הדבקה בנגיף הקורונה בשטחה. מדובר באישה בת 49 אשר חזרה למדינה לאחר ביקור של שבועיים אצל קרובי משפחה באיטליה היא הייתה חולה במשך שבועיים ונבדקה בתחילה וטופלה במוסד בריאות באיטליה. מיד לאחר חזרתה למקדוניה הצפונית, היא הועברה היישר למרפאת מחלות זיהומיות בסקופיה.
ב-10 במרץ הודיעה מקדוניה הצפונית על סגירת כל בתי הספר, גני הילדים והאוניברסיטאות בכל רחבי המדינה למשך שבועיים. בנוסף על כך, פרסמה המדינה אזהרת מסע ואסרה נסיעה למדינות אשר נפגעו מאוד מהנגיף (כמו: סין, דרום קוריאה, איטליה, גרמניה, צרפת ועוד), אסרה על קיום אירועים ציבוריים וסגרה את כל אירועי הספורט לציבור.
ב-13 במרץ הכריזה ממשלת מקדוניה הצפונית על מצב חירום בעיריות דבאר (אנ') וצנטר זופה (אנ'). כל התנועה בתוך ומחוץ לשתי הערים בהסגר נאסרה, ורק אנשים שגרים במקום הורשו לחזור לביתם. בהמשך קיבל הנשיא פנדרובסקי החלטה על להתסייע בצבא באזורים הנגועים בדבאר ובצנטר זופה. כמו כן הוכרז כי כניסתם של אזרחים זרים למדינה המגיעה מ"מדינות בסיכון גבוה" להדבקה בנגיף תתחיל להידחות.
ב-16 במרץ בגלל הגידול במספר המקרים, הן מקומית והן ברחבי העולם, החליטה ממשלת צפון מקדוניה לסגור את שני שדות התעופה הבינלאומיים בשטחה (סקופיה ואוחריד) ולאסור על זרים להיכנס למדינה. האיסור אינו משפיע על דיפלומטים ואנשי רפואה (הנדרשים לקבל אישור ממשרד הפנים) ונהגי משאיות.
ב-17 במרץ החליטו מנהיגים פוליטיים לדחות את הבחירות המוקדמות לפרלמנט שנקבעו ל-12 באפריל עקב התפשטות נגיף הקורונה.
ב-18 במרץ הודיע ראש ממשלת מקדוניה הצפונית, אוליבר ספאסובסקי כי הממשלה שוקלת להכריז על מצב חירום לאומי במדינה, דבר שלא קרה מעולם. מצב החירום הלאומי הוכרז רשמית על ידי נשיא מקדוניה הצפונית, סטבו פנדרובסקי בהמשך אותו יום ובעקבות אירוע זה, מאז פוטר הפרלמנט, זכתה הממשלה לסמכות חקיקה וביצוע.
ב-21 במרץ הטילה ממשלת מקדוניה הצפונית עוצר כאמצעי הגנה מפני התפרצות הנגיף. העוצר יתקיים בכל יום, החל מ-22 במרץ מהשעה 9 בערב עד 6 בבוקר.
ב-22 במרץ הודיעה מקדוניה הצפונית על מקרה מוות ראשון בשטחה כתוצאה מהדבקה בנגיף הקורונה. לדברי שר הבריאות הצפון מקדוני, ואנקו פיליפשה הקורבן היא אישה בת 57 אשר נפטרה בבית חולים בקומאנובו שנמצאת בצפון המדינה.
צעדי מנע

אמצעי ההכנה נגד התפרצות אפשרית של מגפת הקורונה במקדוניה הצפונית, החלו בסוף ינואר 2020. צעדים לאומיים נגד המגפה הובלו על ידי שר הבריאות של מקדוניה הצפונית, ואנקו פיליפשה והנציבות הלאומית למחלות זיהומיות.
ב-27 בינואר, החלו מצלמות תרמיות שהותקנו בשדה התעופה סקופיה לעקוב אחר הנוסעים המגיעים מאיסטנבול ומדובאי המשמשים שדות תעופה מקשרים לסין, שהייתה באותו הרגע מוקד המגפה. לאחר הפגישה הראשונה עם נציג ארגון הבריאות העולמי, ג'יהאן טווילה, הוערכה מוכנות המדינה לגילוי מוקדם ולעצירת התפשטות הנגיף כמשביעת רצון. שר הבריאות, ואנקו פיליפשה הודיע כי מערכת הבריאות בצפון מקדוניה מוכנה לחלוטין להתפרצות אפשרית. בנוסף למצלמות התרמיות, חולקו עלוני מידע לתחנות המשטרה ובדיקות המותאמות אישית בכל מעבר הגבול.
ב-4 בפברואר, הובאו הערכות הראשונות לגילוי הנגיף מניש, סרביה. פיליפשה אמר כי במדינה כ־40,000 מסכות כירורגיות וחליפות מגן רפואיות, אך רכש נוסף נחשב כדי להכין את המדינה להתפרצות אפשרית. מאז תחילת פברואר המכון לבריאות הציבור נמצא בקשר הדוק עם ארגון הבריאות העולמי ומיישם את המלצותיהם.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  First coronavirus infection confirmed in North Macedonia
↑  Прв случај на заболен од коронавирус во Македонија, А1он, ‏26 בפברואר 2020 (באנגלית)
↑  Nenad Georgievski, 14 days closure for all Macedonian schools, kindergartens, and universities | Meta.mk (באנגלית)
↑  Вонредни мерки на владата против корона вирусот | Телма (במקדונית)
↑  Кризна состојба во Дебар поради коронавирусот, затвор за непочитување на препораките, Радио Слободна Европа (במקדונית)
↑  Претседателот Пендаровски донесе Одлука за ангажирање на Армијата во Дебар и Центар Жупа, ALSAT-M, ‏13 במרץ 2020 (במקדונית)
↑  "North Macedonia bars foreigners arriving from 'high-risk countries' over coronavirus". Reuters (באנגלית). 2020-03-13. נבדק ב-2020-04-15.
↑  Mirce Jovanovski, Се затвораат Меѓународниот аеродром "Скопје" и сите копнени гранични премини, Независен Весник, ‏16 במרץ 2020 (ב־)
↑  Предвремените парламентарни избори во Северна Македонија ќе се одложат, ВОА (במקדונית)
↑  "Владата побара воведување вонредна состојба во целата држава"
↑  Biljana Bogdanovska, Пендаровски прогласи вонредна состојба, Независен Весник, ‏2020-03-18 (במקדונית)
↑  Ако.мк, Од утре се воведува полициски час во Македонија од 21 до 6 часот | Ако (במקדונית) (ארכיון)
↑  COVID-19: First Deaths In Afghanistan, Kosovo, Romania, North Macedonia, RadioFreeEurope/RadioLiberty (באנגלית)
↑  "North Macedonia reports country's first death from coronavirus". Reuters (באנגלית). 2020-03-22. נבדק ב-2020-04-15.
↑  ПОДГОТВЕНИ СМЕ ЗА КОРОНАВИРУСОТ, НЕМА ПОТРЕБА ОД ПАНИКА, ВЕЛИ МИНИСТЕРОТ ЗА ЗДРАВСТВО ФИЛИПЧЕ, Сакам Да Кажам, ‏31 בינואר 2020 (במקדונית)
↑  Филипче: Без паника, ама од утре превентивни мерки против коронавирусот, Радио Слободна Европа (במקדונית)
↑  "Филипче: Не постои ниту еден сомнителен случај за корона вирус во земјава"
↑  Antonija Popovska, Филипче: Исполнуваме сѐ што бара СЗО од нас, комплетно сме подготвени за корона вирусот | Meta.mk (ב־)
מוריס ז'אנו

מוריס ז'אנו (נולד ב-8 במאי 1958) הוא כדורגלן עבר ישראלי ששיחק בעמדת הקשר ההתקפי, משחקניה הבולטים של הפועל תל אביב בשנות ה-80,.
קריירה

ז'אנו נולד במרוקו ובגיל צעיר עלה לישראל וגדל באשקלון למשפחה בת תשעה ילדים. ז'אנו החל לשחק כדורגל בהפועל אשקלון וכבר בגיל 16 הוקפץ לסגל הקבוצה הבוגרת, שהייתה אז בליגה א'. לאחר שהתגייס לצבא ניגש למבחנים לאליפות חיל האוויר בכדורגל, שם פגש את כדורגלן הפועל תל אביב יעקב אקהויז, שהמליץ לו להגיע ולהיבחן בקבוצתו. לאחר שהתאמן בשורות הפועל תל אביב ביקשה הקבוצה להחתימו, אך באשקלון הערימו קשיים על המעבר, וז'אנו נכנס לשנת הסגר.
במהלך השנה בה לא שיחק ניתק הקשר בינו לבין הפועל תל אביב, ובשנת 1980 הוא חתם בהפועל באר שבע, שם ערך את הופעתו הראשונה בליגה הבכירה. במחזור ה-24 כבש שער יתרון מול הפועל תל אביב, שנלחמה באותה העת על האליפות. בתום המשחק ניצחה הפועל תל אביב 2–1 ומאמן הקבוצה, דוד שווייצר, ניגש לז'אנו וביקש ממנו שיצור איתו קשר בתום העונה. לאחר שזכתה באליפות, החתימה הפועל תל אביב את ז'אנו בקיץ 1981.
כבר במשחק הבכורה שלו בהפועל תל אביב, כבש ז'אנו שער 8 דקות מפתיחת המחזור הראשון של הליגה, מול הפועל ירושלים באצטדיון בלומפילד. בעונתו השנייה בקבוצה זכה עמה בגביע המדינה, לאחר ניצחון 3–2 בדרבי מול מכבי תל אביב. ז'אנו היה שחקן מגוון ששיחק הן כקשר התקפי והן כחלוץ, ובמהלך שנות ה-80 כיכב בהפועל תל אביב לצידם של משה סיני, אלי כהן, גילי לנדאו ושבתאי לוי, וזכה עם הקבוצה בשתי אליפויות (ב-1986 וב-1988).
ב-1989 ירד ז'אנו עם הקבוצה לראשונה בתולדותיה לליגת המשנה, ובעונה שלאחר מכן כבש 15 שערים, כולל שלושער במחזור האחרון מול מכבי רמת עמידר, ותרם רבות לעלייתה של הקבוצה בחזרה לליגה הבכירה. בנוסף הבקיע ז'אנו במדי הפועל תל אביב 39 שערים בליגה הבכירה, ובסך הכל 69 שערים בכל המסגרות. ז'אנו שיחק עוד עונה אחת בהפועל תל אביב ובשנת 1991 עזב את הקבוצה לאחר ששיחק 10 שנים במדיה. במשחקו האחרון בקבוצה כבש צמד בניצחון 4–1 על הפועל כפר סבא. לאחר שעזב את הקבוצה שיחק בהפועל אשדוד ולאחר מכן פרש ממשחק פעיל.
ז'אנו הופיע 5 פעמים במדי נבחרת ישראל. את הופעת הבכורה שלו בנבחרת ערך ב-15 בפברואר 1983, במשחק ידידות מול נבחרת בלגיה, ולאחר מכן הופיע בארבעה משחקים נוספים במסגרת הטורניר הקדם-אולימפי, האחרון שבהם מול נבחרת פורטוגל ב-11 בינואר 1984.
לאחר הפרישה

לאחר שפרש אימן מספר קבוצות בליגות נמוכות, ובקיץ 2012 מונה למאמן קבוצת הנוער של הפועל תל אביב. לאחר עונה אחת סיים ז'אנו את תפקידו.
ב-15 ביוני 2015 מונה למאמנה של הפועל אשדוד, שהוקמה מחדש בליגה ג'. ז'אנו סיים את תפקידו במועדון כעבור שני מחזורים.
ביוני 2017 מונה למנהל המקצועי במחלקת הנוער של הפועל אשקלון.
תארים

אליפויות: 1985/1986, 1987/1988
גביע המדינה: 1982/1983
חיים אישיים

ז'אנו נשוי ואב לשלושה ילדים. נכון ל-2023 הוא בעל פיצרייה, כותב במקומון האשקלוני 'סקופ' ומפרשן כדורגל ברדיו המקומי.
הערות שוליים

↑  לי בוץ‏, קו תל אביב-אשקלון, באתר וואלה, 10 במאי 2007
1 2 3  אשר גולדברג‏, "אני הצלתי את הפועל ת"א מפירוק", באתר וואלה, 30 בדצמבר 2022
↑  דורון בר, זלצר, ז'אנו ושמואל ינהלו את מחלקת הנוער של הפועל תל אביב, באתר ספורט2, ‏ 14 באוגוסט 2012
↑  מתחילים לעבוד: מוריס ז'אנו מונה למאמן הפועל אשדוד שחר כחלון, באתר אשדודנט
↑  מוריס ז'אנו מונה למנהל המקצועי של מחלקת הנוער, באתר אשקלונים, 13 ביוני 2017
מודפיניל

| --- | --- |

 שם IUPAC
 2-benzhydrylsulfinylethanamide
 שמות מסחריים בישראל
 פרוביג'יל
 נתונים כימיים
 כתיב כימי:  C15H15NO2S
 מסה מולרית:  273.351 גרם למול
 נתונים פרמוקוקינטיים
 מטבוליזם:  כבד
 זמן מחצית חיים:  15 שעות
 הפרשה:  בשתן
 בטיחות
 מעמד חוקי:  P
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 סיכון לתלות:  לא קיים
 דרכי מתן:  דרך הפה
 אינטראקציות עם תרופות אחרות:  במאמר
 מזהים
 קוד ATC:  N06BA07 
 מספר CAS:  68693-11-8
 PubChem:  4236
 ChemSpider:  4088
 
מודפיניל (Modafinil; שם מסחרי: פרוביג'יל) משמש להגברת הערנות בחולים הנוטים לישנוניות בשעות היום, בעיקר בשל הפרעת נרקולפסיה, הפרעות שינה עקב עבודה במשמרות (SWSD) וישנוניות-יתר יומית הנובעת מדום נשימה חסימתי בשינה (OSAHS). התרופה שייכת לקבוצת התרופות המעוררות הפועלות על מערכת העצבים המרכזית אך להבדיל מתרופות אחרות, התרופה נספגת דרך הדם לחלבוני הפלזמה ועוברת פרוק ב-90% על ידי הכבד ולכן לא נשארת בגוף כשייר לא רצוי. התרופה נהייתה נפוצה יותר ומומלצת בקרב רופאים עקב יעילותה מבלי שהיא גורמת להתמכרות או לתופעות לוואי, פרט למקרים נדירים ביותר. בעלת זמן מחצית חיים של 15 שעות. התרופה מקלה בצורה ניכרת על עייפות היתר, אולם אינה מרפאה את ההפרעות הפתולוגיות הגורמות לעייפות זו.
כמו כן התרופה נמצאת בשימוש בקרב מאובחני ADHD וטיפול בעייפות עקב טרשת נפוצה.
בשימוש עם תרופות מרגיעות כמו ואליום היא מפחיתה את השפעתן. כמו כן, אם נוטלים את התרופה עם קפאין אזי היא מגבירה את הערנות.
צבאות שונים בעולם (כמו הצבא הבריטי והאמריקאי ולגיון הזרים הצרפתי) הצהירו על ניסויים או שימוש ממשי בתרופה בזמן משימות שדורשות חסך בשינה וערנות מתמשכת.
אין לצרוך אלכוהול בזמן השימוש בתרופה שכן הכבד חדל מלפרקה והיא מצטברת בגוף.
תופעות לוואי נפוצות: כאבי ראש, בחילה ותחושת אי נוחות בקיבה.
תופעות לוואי נדירות: כאבים בחזה, טכיקרדיה, סחרחורת.
מועדון הכדורגל שפילד

מועדון הכדורגל שפילד (באנגלית: Sheffield Football Club; ידוע גם כשפילד אפ.סי. או כשפילד) הוא מועדון כדורגל חובבים אנגלי מהעיר שפילד שבדרום יורקשייר, אשר נוסד בשנת 1857 ומוכר רשמית כמועדון הכדורגל הוותיק ביותר בעולם. המועדון משחק כיום בחטיבה 1 הדרומית של הפרמייר ליג הצפונית.
היסטוריה

הקבוצה התבססה בתחילה במגרשים שונים ברחבי שפילד, ביניהם בראמל ליין, המגרש הביתי הנוכחי של שפילד יונייטד. כיום היא משחקת באצטדיון ברייט פינאנס בדרונפילד שבדרבישייר. המועדון ידוע גם בשל יריבות הכדורגל העתיקה ביותר בעולם. שפילד שיחקה נגד האלאם במפגש בין המועדונים הראשון בעולם ב-1860; המשחק ידוע בשם "הדרבי של שפילד" או "דרבי החוקים".
ההישג הטוב ביותר של המועדון הוא זכייה בגביע ה-FA לחובבים בשנת 1904, תחרות אשר נוסדה כיוזמה של שפילד. המועדון אף סיים במקום השני באגרטל ה-FA ב-1977. מועדון הכדורגל שפילד קיבל את תואר המצוינות של פיפ"א (FIFA Order of Merit) והוכנס להיכל התהילה של הכדורגל האנגלי בשל תרומתו לכדורגל.
מוריס פרנקנהויס

| --- | --- |

 לידה:  24 בפברואר 1894 Burgsteinfurt, הרפובליקה הפדרלית של גרמניה 
 פטירה:  22 בספטמבר 1969 (בגיל 75) 
 מדינה:  ממלכת ארצות השפלה 
 פעילות בולטת:  אספנות
 
המדליה לזכר השואה שיזם והפיק מוריס פרנקנהויס ב-1967
שער קטלוג המדליות (המהדורה האנגלית) של אוסף מוריס פרנקנהויס, 1919
מוריס (משה) פרנקנהויס (Maurice Frankenhuis;‏ 24 בפברואר 1894, גרמניה – 22 בספטמבר 1969, ארצות הברית) היה איש עסקים יהודי-הולנדי שנודע כאספן מוביל של כרזות ומדליות מתקופת מלחמת העולם הראשונה.